OpenLLM-France/wikimedia huggingface dataset:
# Mehaigne

El Mehaigne (Mouhagne en való) és un riu de Bèlgica, un afluent a la riba esquerra del Mosa. Pren el seu origen a l'entitat de La Bruyère, a la província de Namur, travessa Hesbaye i desemboca al Mosa a Statte, prop de Huy, a la província de Lieja.

## Geografia

El Mehaigne neix en un lloc anomenat La Spaumerie a una altitud de 179 m, al territori de Saint-Denis (La Bruyère), i travessa notablement diversos pobles de la comuna d'Éghezée (incloent el poble homònim de Mehaigne), Taviers, Franquenée, Boneffe, Branchon, Wasseiges, Ambresin, Moxhe, Braives, Fallais i Fumal.
* Aiguabarreig del Mehaigne i del Mosa a Wanze
* El Mehaigne al límit de Wanze i de Statte
A Huccorgne, agafa les aigües del Burdinale, un riu amb el qual forma el parc natural de les valls de Burdinale i Mehaigne, a Hesbaye.
* Pont al Mehaigne (Fallais)
* Molí al Mehaigne (Braives)
Desemboca al Mosa a Wanze a una altitud de 70 m.
* Pont al Mehaigne (Moha)

## Afluents

* Burdinale
* Dreye
* Fosseroule
* Marka
* Nachaux
* Soile

## Cabal

El cabal mitjà del riu mesurat a Wanze entre 1992 i 2002 és de 2,5 m$^3$/s. Durant el mateix període es va enregistrar:
* una mitjana màxima de 4,2 m$^3$/s l'any 2002;
* un mínim mitjà d'1,3 m$^3$/s l'any 1996.
Font: Ministeri de la Regió Valona.

## Referències

* ↑ Philippart, J. C.; Ovidio, M.; Rimbaud, G.; Poncin, P. «Cap. 8; Les centrales hydro-électriques sur la Mehaigne, petit affluent de la Meuse (SB Meuse aval)». A: Rapport 2012 à la commission provinciale de Liège du fonds piscicole de Wallonie. Essai d'estimation des dommages piscicoles engendrés par les prises d'eau industrielles et les turbines hydroélectriques dans les cours d'eau de la province de Liège (en francès), juny 2013, p. 20.
* ↑ «État des lieux du sous-bassin de la Basse Meuse» (en francès). Ministère de la Région Wallonne.
* Afluents del Mosa en orde davall->damunt
Dieze - Niers - Swalm - Roer - Geleenbeek- Geul - Jeker - Voer - Berwijn - Julienne - Llègia - Ourthe - Hoyoux - Mehaigne - Samson -Sambre - Bocq - Burnot - Molignée - Lesse - Viroin - Semois - Bar - Kuer (Chiers) :
Vegeu també : • Mosa • França • Bèlgica • Països Baixos :
# Milà cuaforcat

El milà cuaforcat o esparver cuaforcat (Elanoides forficatus) és un ocell rapinyaire de la família dels accipítrids (Accipitridae), únic membre del gènere Elanoides Vieillot, 1818. Cria al continent americà, des del sud dels Estats Units fins a l'est del Perú i el nord de l'Argentina. El seu estat de conservació es considera de risc mínim.
És un rapinyaire de mitjana grandària, negre per sobre i blanc per sota, i amb la cua profundament partida.

## Taxonomia

Tradicionalment s'ha classificat entre els elanins (Elaninae) però estudis genètics de principis del segle XXI el situen prop dels aligots vespers, a la subfamília dels Gipetins (Gypaetinae).

## Referències

* ↑ «Milà cuaforcat». Cercaterm. TERMCAT, Centre de Terminologia. Rev. 8 desembre 2022 (català)
* ↑ L'esparver cuaforcat a CERCATERM Rev. 08-05-2011
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 268. ISBN 978-84-16728-37-4.
* ↑ BirdLife International. «Swallow-tailed Kite. Elanoides forficatus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
* ↑ LERNER, HEATHER R.L. & DAVID P. MINDELL (2005): Phylogeny of eagles, Old World vultures, and other Accipitridae based on nuclear and mitochondrial DNA. Molecular Phylogenetics and Evolution 37:327–346 Full PDF Arxivat 2011-06-06 a Wayback Machine.
* ↑ Classificació dels accipítrids a John Boyd's Page Rev. 08-05-2011
# Milà de Cuba

El milà de Cuba (Chondrohierax wilsonii) és un ocell rapinyaire de la família dels accipítrids (Accipitridae), sovint considerat una subespècie de Chondrohierax uncinatus. És endèmic dels boscos de l'est de Cuba. El seu estat de conservació es considera en perill crític d'extinció.

## Referències

* ↑ «Milà de Cuba». Cercaterm. TERMCAT, Centre de Terminologia. Rev. 8 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 268. ISBN 978-84-16728-37-4.
* ↑ BirdLife International. «Cuban Kite. Chondrohierax wilsonii» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 7 novembre 2022].
# Joventuts Musicals de Sabadell

Joventuts Musicals de Sabadell és la delegació sabadellenca de la Federació Internacional de Joventuts Musicals. Forma part de la Federació de Joventuts Musicals de Catalunya.
L'any 1956 un grup de sabadellencs vinculats a la música, un dels quals el director de l'Orfeó de Sabadell, Adolf Cabané, decidiren constituir una delegació de la Federació Internacional de Joventuts Musicals que havia estat organitzada l'any 1945 per Luxemburg, Bèlgica i França. L'Acadèmia de Belles Arts va cedir els seus locals per al desenvolupament de les activitats de la nova entitat. El concert inaugural va tenir lloc el 18 de març de 1956 amb l'aleshores jove pianista Antoni Ros-Marbà.
Per iniciativa de l'associació, l'any 1957 es va crear la Coral Sant Lluc, que el 22 de juny de 1958, sota la direcció de Salvador Uyà, va celebrar el seu primer concert públic a la Casa Duran de Sabadell. El 19 d'octubre de 1968 celebrà el seu segon concert a Sant Sebastià de Montmajor, dirigida per Salvador Uyà i amb la intervenció de la soprano Mirna Lacambra i de l'organista Montserrat Torrent.
Des del 2006 atorga cada dos anys el premi «Batuta d'Honor», un premi que va ser creat a l'ocasió del 50è aniversari. El 2016 van crear la seva pròpia orquestra simfònica.

## Referències

* ↑ Diversos autors «Quaranta anys d'activitat musical». Revista Quadern, 1996.
* ↑ Roca & Serracant, 2009.
* 1 2 vid. Quadern, número 107. El Plec, 9. Sabadell. Octubre de 1996>
* ↑ Ramon i Mimó, 2006, p. 29.
* ↑ «Nueva agrupción coral» (pdf) (en castellà). La Vanguardia, 26-06-1958, pàg. 26.
* ↑ «Fiesta patronal de la Academia de Bellas Artes» (pdf) (en castellà). La Vanguardia, 14-10-1958, pàg. 42.
* ↑ «La setena Batuta d'Honor ja és a les mans del Conservatori Professional i Escola de Música de Sabadell». Ràdio Sabadell, 15-05-2018. [Consulta: 12 febrer 2019].
* ↑ «Batuta d'Honor». Joventuts Musicals de Sabadell, s.d. [Consulta: 12 febrer 2019].
* ↑ González, Ana «Joventuts Musicals de Sabadell tindrà una orquestra simfònica». Nació Digital, 11-03-2016.

## Bibliografia

* Roca i Tubau, Jordi; Serracant i Clermont, Josep Maria. Joventuts Musicals de Sabadell. Fundació Ars. Sabadell: Fundació Ars, 2009, p. 437. ISBN 978-84-89991-23-1.
* Ramon i Mimó, David «Joventuts Musicals, amb bona batuta. Cinquentenari de l'entitat Melòmana». Quadern de les idees, les arts i les lletres, 2006, pàg. 29-30. ISSN: 1695-9396.
# Moenkhausia gracilima

Moenkhausia gracilima és una espècie de peix d'aigua dolça de la família dels caràcids i de l'ordre dels caraciformes.
Els adults poden assolir 5,9 cm de llargària total. Viu a àrees de clima tropical a la conca del riu Amazones a Sud-amèrica.

## Referències

* ↑ «Moenkhausia gracilima». Catalogue of Life. (anglès) (anglès)
* ↑ Eigenmann, Carl H. «Preliminary descriptions of new genera and species of tetragonopterid characins (Zoölogical Results of the Thayer Brazilian expedition.)». Bulletin of the Museum of Comparative Zoology at Harvard College., 52, 1908, pàg. 91–106.
* 1 2 Torres, Armi G. «Moenkhausia gracilima Eigenmann, 1908» (en anglès). Fishbase. [Consulta: 10 abril 2020].

## Bibliografia

* Lima, F.C.T., L.R. Malabarba, P.A. Buckup, J.F. Pezzi da Silva, R.P. Vari, A. Harold, R. Benine, O.T. Oyakawa, C.S. Pavanelli, N.A. Menezes, C.A.S. Lucena, M.C.S.L. Malabarba, Z.M.S. Lucena, R.E. Reis, F. Langeani, L. Cassati i V.A. Bertaco 2003. Genera Incertae sedis in Characidae. p. 106-168. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: Edipucrs
# Junga

Junga (Jūnga) és una vila d'Himachal Pradesh, capital d'un tehsil al districte de Simla, sdituada al sud-est de Simla a 31° 01′ N, 77° 11′ E﻿ / ﻿31.02°N,77.18°E﻿ / 31.02; 77.18. No consta la seva població però és inferior als deu mil habitants.

## Història

La seva importància deriva d'haver estat la capital del principat de Keonthal. El palau del raja de Keonthal es troba a la ciutat de la que és el principal edifici.

## Referències

Wikipèdia en angles.
# Melanip d'Acragant

Melanip (en grec antic: Μελάνιππος, llatí: Melanippus) fou un jove noble d'Acragant.
Va patir una injustícia del tirà Fàlaris i, en revenja, es va associar al seu amic Caritó per enderrocar-lo. Caritó, alarmat per la seguretat de Melanip, li va demanar de no dir res a ningú dels plans i li va prometre d'aconseguir una oportunitat per actuar, i quan la va trobar, no va dir res i va agafar tot el risc ell sol intentant assassinar al tirà; va fallir, i va ser capturat i sota tortura se li va demanar delatar als seus còmplices. Caritó va resistir la tortura i es negava a dir res, però Melanip es va presentar a Fàlaris i es va inculpar. El tirà, impressionat per aquestes mostres d'amistat, va decidir perdonar la vida als dos joves, però els va desterrar de Sicília.

## Referències

* ↑ Melanippus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1014
# Keisuke Tsuboi

Keisuke Tsuboi (Tòquio, Japó, 16 de setembre de 1979) és un futbolista japonès que ha disputat 40 partits amb la selecció japonesa.

## Enllaços externs

* National Football Teams
* Japan National Football Team Database
# Keita Suzuki

Keita Suzuki (Prefectura de Shizuoka, Japó, 8 de juliol de 1981) és un futbolista japonès.

## Selecció japonesa

Keita Suzuki va disputar 28 partits amb la selecció japonesa.

## Enllaços externs

* National Football Teams
* Japan National Football Team Database
# Ministeri de Policia General

El Ministeri de Policia General va ser un departament ministerial creat durant l'ocupació francesa d'Espanya per Josep I.

## Història

El ministeri seguia el model creat a França en 1794 amb el Ministeri de Policia, el ministre més conegut del qual va ser Joseph Fouché. La creació dels nou ministeris del govern josefí venen reflectits en l'Estatut de Baiona del 8 de juliol de 1808, encara que el ministeri no va ser creat fins al 6 de febrer de 1809 mitjançant decret.
| « | TÍTOL VI- DEL MINISTERI Article 27. Hi haurà nou Ministeris, a saber: Un Ministeri de Justícia. Un altre de Negocis Eclesiàstics. Un altre de Negocis Estrangers. Un altre de l'Interior. Un altre d'Hisenda. Un altre de Guerra. Un altre de Marina. Un altre d'Índies. Un altre de Policia General. Article 29. El Rei podrà reunir, quan ho tingui per convenient, el Ministeri de Negocis Eclesiàstics al de Justícia i el de Policia General de l'Interior. | » |
El ministeri va cessar al maig de 1813, amb la retirada de les tropes franceses cap a la frontera a causa de l'avanç de l'exèrcit aliat. Amb el final de la Guerra del francès les seves funcions van ser absorbides pel Ministeri de la Governació, creat per la Constitució espanyola de 1812.

## Titulars

Durant el regnat de Josep I, emmarcat en la Guerra del francès (1808-1813) els titulars van ser:
* 20 de juliol de 1808-5 de setembre de 1808 • Pablo Antonio Arribas (interí)
* 5 de setembre de 1808-27 de juliol de 1811 • Pablo Antonio Arribas
* 27 de juliol de 1811-21 de gener de 1812 • Miguel José de Azanza (interí en absència del titular)
* 21 de gener de 1812-27 de juny de 1813 • Pablo Antonio Arribas

## Referències

* ↑ «Història del Ministeri de l'Interior d'Espanya». Arxivat de l'original el 2019-08-31. [Consulta: 23 juliol 2017].
* ↑ José Bonaparte y la policía 1808-1814
# Juan Azor

Juan Azor (1535, Llorca, Espanya - 19 de febrer de 1603, Roma, Itàlia) fou un filòsof i prevere espanyol membre de la Companyia de Jesús.

## Biografia

Entrà a la Companyia de Jesús el 18 de març del 559, i es convertí en professor de filosofia i després de teologia, tant dogmàtica com moral, a Plasència, Alcalà i Roma. Fou un dels membres de la primera comissió, que el pare general dels jesuïtes, Claudio Acquaviva, encarregà per a la redacció de la Ratio Studiorum.
Azor fou un home d'ampla i sòlida cultura, molt versat en grec, hebreu i en història, així com en la ciència teològica. La seva obra principal, per la qual és recordat, és referent en la teologia moral, en tres volums en foli: Institutionem Moralium, in quibus universae quaestiones ad conscientiam recte aut prave factorum pertinentes breviter tractantur pars 1ma, publicat a Roma del 1600 al 1611.

## Bibliografia

* Enciclopèdia Catòlica de 1913
# Juan Desplan

Juan Desplan (Pamplona, 1831 - Pamplona, 1902) va ser organista de la parròquia de Sant Nicolau de Pamplona durant 49 anys.
De nen va ser escolanet a la catedral de Pamplona. L'any 1853 va presentar-se a organista de la parròquia de Sant Nicolau. Va obtenir el càrrec i no el va abandonar fins a la seva mort l'any 1902. Va ser substituït per Pedro Goldáraz.
La seva obra principal és "Misa al Santisimo Sacramento" (4 veus, violins, contrabaix, figle, trompa i orgue), manuscrita i datada l'any 1862, actualment es troba a l'Archivo de la catedral de Pamplona. Una altra obra important seva va ser "Gozos a Nuestra Señora del Camino".

## Referències

* 1 2 3 «Desplán, Juan» (en castellà). Auñamendi Eusko Entziklopedia. [Consulta: 3 juliol 2024].
# Josep Vicens i Mornau

Josep Vicens i Mornau (l'Escala, 24 d'abril del 1895 - Malgrat de Mar, 4 de febrer del 1987) va ser músic, compositor i director de coral. Eix d'una nissaga de músics: son pare Josep Vicens i Juli i son fill Josep Vicens i Busquets (1917-2010) eren ambdós compositors.
Rebé les primeres lliçons de música del seu pare; posteriorment, estudià a l'Acadèmia Granados de Barcelona. S'incorporà com a contrabaixista a la Principal de l'Escala quan son pare la fundà. Quan la cobla tocava en formació d'orquestra, la dirigia i hi tocava el violí. Durant una temporada va portar l'orfeó escalenc Els Atlants. El 1918 entrà com a contrabaixista a una cobla d'anomenada, La Principal de Peralada. El 1920, quan els Vicens es traslladaren a viure a Malgrat de Mar, agafà la direcció de la coral La Barretina. En el període 1930-1931 tingué una certa activitat política des de l'entitat malgratenca Acció Cultural. En el temps del Consell de l'Escola Nova Unificada (CENU) (1936-1939) participà activament com a mestre de música a petició del director del CENU de Malgrat, en Josep Planagumà i Bagué, amb el mètode de Jacques Dalcroze i Joan Llongueres, als qui conegué personalment.
Sardanes: Ai, amor!, Amnistia i llibertat (1932), Cant de maig, El cant del mariner, El cant dels forts, Caterineta, Dissabte de Glòria, La font d'en Gibert (1950), La font de l'Esquena, Ha vingut la primavera, Lluïsa (1925), Mare nòstrum (1949), Marta (1933), Nostàlgia, Primavera d'amor, Primera brotada, Recordant, La rondalla del pastor, Sant Pol de Mar (1951), Teresina, Teresó, Voldria que fossis petxina (1943).

## Referències

* ↑ P.G «In memoriam: Josep Vicens i Busquets». El Punt Avui, 20-04-2010, pàg. 45 [Consulta: 18 setembre 2014].
* ↑ «Llistat cerca Vicens i Mornau, Josep». Confederació Sardanista de Catalunya. [Consulta: 20 març 2016].
# Kalinin

«Kalinin» té aquests significats:
* Kalinin (Adiguèsia), localitat de la República d'Adiguèsia, a Rússia
* Kalinin (Krasnodar), localitat del krai de Krasnodar, a Rússia
* Kalinin (Gubkin), localitat de l'óblast de Bélgorod, a Rússia
* Kalinin (Prókhorovka), localitat de l'óblast de Bélgorod, a Rússia
* Kalinin (Stroïtel), localitat de l'óblast de Bélgorod, a Rússia
# Kalindri

Kalindri és un riu de Bihar, distributari del Kusi, al districte de Purnia. Corre en direcció sud-est, passa per Hiatpur i s'uneix al Mahananda a Maldah a 25° 02′ 30″ N, 88° 10′ 15″ E﻿ / ﻿25.04167°N,88.17083°E﻿ / 25.04167; 88.17083. No rep cap tributari rellevant. El seu llit és fondo però no gaire ample. Abans d'unir-se per una derivació al Ganges a Hiatpur corre dividit en dues branques, el Kalindri Superior i el Kalindri Inferior.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Kalinin (Stroítel)

* Per a altres significats, vegeu «Kalinin».
Kalinin - Калинин (rus) - és un poble (un khútor) de l'óblast de Bélgorod, a Rússia. El 2010 tenia 1.340 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Micropterix algeriella

Micropterix algeriella és una espècie d'arna de la família Micropterigidae. Va ser descrita per Ragonot l'any 1889.
És una espècie endèmica d'Algèria.

## Referències

* ↑ Micropterix algeriella Museu d'Història Natural (The Global Lepidoptera Index).
# Micropterix amsella

Micropterix amsella és una espècie d'arna de la família Micropterigidae. És una espècie endèmica de Croàcia.

## Referències

* ↑ Micropterix amsella Museu d'Història Natural (The Global Lepidoptera Index).
* ↑ «Fauna Europaea». Arxivat de l'original el 2012-10-11. [Consulta: 20 agost 2012].
# Micropterix amasiella

Micropterix amasiella és una espècie d'arna de la família Micropterigidae. Va ser descrita per Staudinger l'any 1880.
És una espècie endèmica de Turquia.

## Referències

* ↑ Micropterix amasiella Museu d'Història Natural (The Global Lepidoptera Index).
# Micropterix anglica

Micropterix anglica és una espècie extinta d'arna de la família Micropterigidae. Va ser descrita per Jarzembowski l'any 1980.
S'han trobat restes de fòssil datades a l'Oligocè a l'Illa de Wight. L'únic espècimen conegut consisteix en una part gran d'una ala anterior, la longitud original ha estat calculada sobre uns 4 mm. Les venes són majoritàriament marró fosc amb una membrana de color marró més clar.

## Referències

* ↑ Micropterix anglica Museu d'Història Natural (The Global Lepidoptera Index).
* ↑ Micropterix anglica a Leptree
# Kizil-Maiak

Kizil-Maiak (en rus: Кызыл-Маяк) és un poble de Baixkíria, a Rússia, que en el cens del 2010 tenia 40 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Mont Plans i Girabalt

Mont Plans i Girabalt (Artés, 8 d'octubre de 1948) és una actriu catalana de teatre i televisió. També ha treballat com a fotoperiodista.
De petita amb la seva família s'instal·la a Barcelona. Estudis de solfeig i cant al Conservatori Superior de Música del Liceu. A partir d'aquí treballa en diferents àmbits com l'escola Zeleste cursos de jazz amb Loti Lewis, fa de solista del Cor Calenda Maia dirigit per Rafael Subirachs. Treball de dibuix, pintura i disseny publicitari a l'Escola Massana. Com a fotògrafa, a Tele-Expres i de freelance a diferents publicacions (Interviú, Jano, Lecturas, etc.), També viatja al Marroc, Tunísia, Líbia, Algèria, Níger, Costa d'Ivori i Turquia amb reportatges fotogràfics.
El 1983 entra a formar part de la companyia La Cubana, on treballarà amb gran èxit fins al 1993. També ha estat actriu de Dagoll Dagom (1992-1996) i ha treballat amb els directors més importants de teatre del país. El 2012 torna a la Cubana per representar Campanades de boda. Ha treballat al teatre i a la televisió, on va adquirir una gran popularitat en ésser una de les tres Teresines de la famosa sèrie Teresina S.A. (1992).
L'any 2023 se li atorgà el 49è Premi de Teatre Memorial Margarida Xirgu pel seu espectacle Cadires.

## Teatre

* 2011: El sexe dels àngels, d'Emili Corral
* 2014: Pis mostra, de Max Marieges
* 2015: Le Croupier amb “Esperança Dinamita" (Orquestra)
* 2015: L’hort de les oliveres, de Narcís Comadira
* 2016: Sembla que rigui d'Òscar Constantí i Mont Plans
* 2020: De mares i filles, de Paco Mir
* 2022: Cadires, d'Albert Arribas

### Amb La Cubana

* 1983: Cubana´s Delikatessen
* 1986: La Tempestat
* 1988: Cubanades a la carta
* 1989: Cómeme el coco, negro
* 1992: Cubana Marathon Dancing
* 1994: Cegada de amor (col·laboració)
* 2012: Campanades de boda
* 2016: Gente Bien (el musical)

### Amb Dagoll Dagom

* 1992: Flor de nit
* 1993: Historietes
* 1995: T'odio, amor meu

## Filmografia
### Cinema

* 1998: Cariño, he enviado a los hombres a la luna: Ama de casa catalana
* 2015: Los amores inconclusos: Soledad

### Televisió

* 1992: Teresina S.A.: Mari Tere
* 1996: Oh, Espanya!
* 1997: Les 1000 i una: Consol Cirera / Meritxell Badia (4 episodis)
* 1999: La memòria dels Cargols: Sra. Frescoval
* 2008-2009: El cor de la ciutat: Quima Vilardell

## Referències

* ↑ «Teló de fons - Mont Plans». [Consulta: 5 octubre 2022].
* 1 2 3 4 «Mont Plans» (en castellà). [Consulta: 5 octubre 2022].
* ↑ «Campanades de boda». [Consulta: 5 octubre 2022].
* ↑ TV3. «Programa». [Consulta: 5 octubre 2022].
* ↑ «Mont Plans, Premi Margarida Xirgu 2023». Núvol, 29-06-2023. [Consulta: 30 juny 2023].
* ↑ «Una mare ie-ie». [Consulta: 5 octubre 2022].
* ↑ «La resta és parafernàlia». [Consulta: 5 octubre 2022].
* ↑ «Els fantasmes de La Cubana». [Consulta: 5 octubre 2022].
* 1 2 3 4 5 «Mont Plans» (en anglès). IMDbPro. [Consulta: 30 desembre 2018].

## Enllaços externs

* Pàgina web de Mont Plans
# Kleinlützel

Kleinlützel és un municipi del cantó de Solothurn (Suïssa), al districte de Thierstein.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Kevin Sheedy

Kevin Mark Sheedy (21 d'octubre de 1959) és un exfutbolista irlandès de la dècada de 1980, nascut a Gal·les.
Fou 46 cops internacional amb la selecció de la República d'Irlanda amb la que participà en la Copa del Món de futbol de 1990.
Pel que fa a clubs, defensà la major part de la seva carrera els colors de l'Everton, jugant també a Hereford United, Liverpool, Newcastle United i Blackpool.

## Palmarès
### Liverpool

* Football League Cup (1): 1982

### Everton

* Football League First Division (2): 1984-85, 1986-87
* FA Cup (1): 1984
* Recopa d'Europa de futbol (1): 1985
* FA Charity Shield (4): 1984, 1985, 1986 (compartit), 1987

### Newcastle United

* Football League Championship (1): 1992-93

## Referències

* ↑ «Best & Worst: Kevin Sheedy». Sunday Times, 13-06-2010. [Consulta: 21 juny 2010].
* ↑ Former Everton player Kevin Sheedy talks about his former clubs Lads Club and Hereford Hereford Times, 13 July 2017
* ↑ «Greatest Ever Everton Team XI: Kevin Sheedy - Left Wing». Everton FC.. Arxivat de l'original el 2011-05-10. [Consulta: 21 setembre 2009].
* ↑ LFChistory.net player profile
* ↑ Profile at ToffeeWeb
* ↑ Profile at Neil Brown's statistics site
* ↑ «BBC Profile». Arxivat de l'original el 2008-05-08. [Consulta: 18 setembre 2018].